Alexei Milhakov, un fost membru Wagner care a fondat grupul paramilitar Rusich, a declarat că nu mai ia prizonieri ucraineni din 2014, ci că îi ucide pe loc.
Într-un interviu tradus și distribuit pe rețeaua X de Anton Gherașcenko, consilier al ministrului de interne ucrainean, el susține că ce face este ”un gest de umanitate”, pentru că prizonierii de război sunt niște „carcase” distruse din punct de vedere psihic și moral.
Alexei Milhakov este cunoscut pentru că a torturat și executat prizonieri de război ucraineni, fiind fotografiat de mai multe ori lângă cadavrele victimelor, precizează oficialul ucrainean.
”Am decis asta în 2014 (să execute prizonierii - n.r.). Plus că, scuzați-mă, pot să spun că e și un gest de umanitate din partea noastră. Pentru că știu ce se întâmplă de obicei cu prizonierii, indiferent de ce parte. Iar, în multe cazuri, moartea e mult mai umană. Să spunem că o carcasă (un prizonier - n.r.) iese din captivitate. Știți că prizonierii noștri care au fost în captivitate nu apar la televizor, nu dau declarații. Dar, uneori, o carcasă iese din captivitate, un organism fizic în diverse stadii de sănătate, însă personalitatea este distrusă. N-o să vă spun cum se poate distruge o personalitate, dar credeți-mă! Asta e, avem un corp fizic mai mult sau mai puțin sănătos, dar moral este distrus”, a declarat fostul mercenar Wagner, potrivit Digi24.
Alexey Milchakov, war criminal, co-leader and co-founder of the Rusich Group, that operated from 2022 within the Wagner Group, calls for the killing of prisoners of war.
He says that he hasn't taken Ukrainians prisoner since 2014, but killed them right away.
Milchakov is known… pic.twitter.com/BsPYFV5ctg
— Anton Gerashchenko (@Gerashchenko_en) May 12, 2024
Alexei Milhakov, care se autointitulează ”nazist”, este cunoscut pentru cruzimea lui. Potrivit unor mărturii cutremurătoare, el le-a tăiat urechile ucrainenilor uciși pentru a le colecta ca trofee și le-a scrijelit pe față zvastici.
Într-un interviu publicat anul trecut, Milhakov declara că ucrainenii sunt ”inamici, nu există ca națiune, ci „sunt ruși care se percep altfel”.
Alexey #Milchakov, co-leader of the Rusich unit of the #Wagner Group is an avowed neo-#Nazi who argues that all #Ukrainians must be killed so that they cannot make children who will avenge their parents. pic.twitter.com/8t56zbhfrk
— NEXTA (@nexta_tv) January 21, 2023
”Inamicii trebuie eliminați. Pentru că doar un om mort nu te poate împușca în spate. Iar morții nu fac copii care vor lua arma în mână pentru a-și răzbuna părinții”, spunea fostul mercenar Wagner.